പൊന്നോണ സദ്യ നല്കി കിരണം ട്രസ്റ്റ് നെയ്യാറ്റിന്കര: കിരണം ട്രസ്റ്റിന്റെ സാന്ത്വന കിരണം പദ്ധതിയുടെ ഭാഗമായി തിരുവോണം ബംബര് 2021 എന്ന പരിപാടിയുടെ സംസ്ഥാനതല ഉദ്ഘാടനം നെയ്യാറ്റിന്കര ജി. ആര് ഓഡിറ്റോറിയത്തില് കെ. ആന്സലന് എം.എല്.എ നിര്വ്വഹിച്ചു. ഓണസദ്യയുടെ ആദ്യ വിതരണം എന്.എസ്.എസ് ഡയറക്ടര് ബോര്ഡ് അംഗം കോട്ടുകാല് കൃഷ്ണകുമാര് നിര്വ്വഹിച്ചു. തിരുവനന്തപുരം നഗരസഭ കൗണ്സിലര് ശ്രീദേവി ഭക്ഷണ വിതരണ വാഹനങ്ങളുടെ ഫ്ലാഗ് ഒഫ് ചെയ്തു. സാന്ത്വന കിരണം പദ്ധതി ചീഫ് കോ ഓഡിനേറ്റര് മനു, കിരണം ട്രസ്റ്റ് വൈസ് പ്രസിഡന്റ് അനൂപ് വി.ടി, ഊരൂട്ടുകാല വാര്ഡ് മെമ്ബര് പി.എസ്. മുരളി, മാധവിമന്ദിരം ലോകസേവാ ട്രസ്റ്റ് സെക്രട്ടറി അഡ്വ ആര്.എസ്. ഹരികുമാര്, കിരണം ജോയിന്റ് സെക്രട്ടറി ശ്രീലേഖ, ജീവകിരണം കോഡിനേറ്റര് അപര്ണ തുടങ്ങിയവര് പങ്കെടുത്തു.